Translate the text from Welsh to English.



 
  Mae Canghellor y Trysorlys wedi cyhoeddi’r cam nesaf yn rhaglen gyni Llywodraeth y DU – rhaglen sy’n anghyfiawn ac yn ddidrugaredd.

 Mae’r cyhoeddiad a wnaed ddoe bod Adrannau Whitehall yn gorfod dod o hyd i doriadau o £20 biliwn yn yr Adolygiad Arfaethedig o Wariant yn dod ar ben y toriadau ychwanegol o £12 biliwn a gyhoeddwyd gan y Canghellor yn gynharach y mis hwn yn ei ail ddatganiad ar y gyllideb yn 2015\.  Trwy fformiwla Barnett mae’n debygol y bydd i’r gostyngiadau hyn ganlyniadau sylweddol inni yng Nghymru ac effaith fawr ar y gwasanaethau cyhoeddus sydd mor bwysig inni.     

 Gyda phob un cyhoeddiad sydd wedi cael ei wneud, mae’r sefyllfa ariannol wedi dirywio.  Mae’r dyraniadau ychwanegol bach sydd wedi cael eu cyhoeddi heb wneud fawr ddim i wrthbwyso’r toriadau.  Yn fwyaf diweddar gwelsom doriad net o £46 miliwn yn 2015\-16, a hwnnw’n cael ei gyhoeddi gydag awr o rybudd yn unig.  Erbyn hyn, mae gennym gyfanswm o £1\.3 biliwn yn llai mewn termau real i’w fuddsoddi mewn gwasanaethau cyhoeddus yng Nghymru nag yn 2010\-11\.  Ni fydd union effaith rhaglen gyni barhaus Llywodraeth y DU yn y tymor hirach yn hysbys tan yr Adolygiad o Wariant ar 25 Tachwedd, ond mae’n glir y gallwn ddisgwyl gostyngiad pellach yng nghyllideb Cymru mewn termau real. Mae’r rhybudd moel i Adrannau Whitehall yn dangos mor gyflym y gall unrhyw ddyraniadau ychwanegol gael eu gwneud yn ddi\-rym fel petai gan doriadau mewn mannau eraill.  

 Mae’r ffaith bod amseriad yr Adolygiad o Wariant yn hwyr yn gwneud yr her o reoli effaith cyni pellach yn fwy anodd byth.  Ar adeg o gyni mae’n bwysicach nag erioed inni fod mor sicr â phosibl pa gyllid fydd ar gael inni yn y dyfodol er mwyn i ninnau allu rhoi sicrwydd i’n partneriaid ynghylch ein cynlluniau gwario a hynny cyn gynted â phosibl.  Oherwydd amseriad Adolygiad o Wariant 2015 mae bron yn amhosibl mynd ati i gynllunio’n effeithiol ar gyfer ein holl bartneriaid cyflawni, gan gynnwys y gwasanaeth iechyd, yr awdurdodau lleol a chyrff y trydydd sector.  

 Yn ei Gyllideb ar gyfer yr Haf, cadarnhaodd y Canghellor ei ymrwymiad i ‘gyllid gwaelodol’ i sicrhau ariannu teg i Gymru. O gofio difrifoldeb y rhagolygon ariannol, byddwn yn disgwyl camau gweithredu, a hynny ar frys, i sicrhau bod yr ymrwymiad hwn yn cael ei adlewyrchu yn yr Adolygiad o Wariant.

 Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Cynulliad yn dychwelyd, byddwn yn hapus i wneud hynny.  








Translation:


 
 


 


 


 


The Chancellor of the Exchequer has announced the next stage in the UK Government’s unjust and relentless austerity programme.


Yesterday’s announcement that Whitehall Departments are being asked to find cuts of £20 billion in the forthcoming Spending Review comes on top of the additional £12 billion cuts the Chancellor announced earlier this month in his second budget statement of 2015\.  Through the Barnett formula these reductions are likely to have significant consequences for us in Wales and impact on the public services we value so highly.    


With each successive announcement, we have seen the financial position deteriorate.  Announcements of small additional allocations have done little to offset the cuts.  Most recently we have seen a net cut of £46 million in 2015\-16, announced with an hour’s notice.  In total, there is now £1\.3 billion less in real terms to invest in public services in Wales than in 2010\-11\.  We will not know the exact longer term impact of the UK Government’s on\-going austerity programme until the Spending Review on 25 November, but it is clear that we can expect the Welsh budget to reduce further in real terms.  The stark warning to Whitehall Departments demonstrates how quickly any additional allocations can be cancelled out by cuts elsewhere. 


The late timing of the Spending Review makes the challenge of managing the impact of further austerity even greater.  In times of austerity it is more important than ever that we have maximum certainty on likely future funding so that we can provide our partners with certainty on future spending plans at the earliest opportunity.  The timing of the 2015 Spending Review makes proper financial planning next to impossible for all our delivery partners, including the health service, local authorities and third sector organisations. 


In his Summer Budget, the Chancellor confirmed his commitment to the ‘funding floor’ to deliver fair funding for Wales. Given the severity of the financial outlook, we will expect immediate action to ensure this commitment is reflected in the Spending Review.


This statement is being issued during recess in order to keep members informed.  Should members wish me to make a further statement or to answer questions on this when the Assembly returns I would be happy to do so.